Diari Oficial de la Generalitat Valenciana


Sumari del DOGV 9524, del 01-02-2023 (2023/782)

Edicte d'una nova convocatòria de plaça d'arquitecte o arquitecta, per modificació bases.
-----------------------------------------------------------------------------------------

### Dades del document

Número de DOGV
:   9524

Data del DOGV
:   01-02-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/782


Data del document
:   11-01-2023

Organisme emissor
:   Ajuntament de Mutxamel

Tipus de document
:   Edicte

Descriptors 

:   * Mutxamel
    * concurs administratiu

Edicte d'una nova convocatòria de plaça d'arquitecte o arquitecta, per modificació bases. [2023/782]  
L'Ajuntament de Mutxamel va convocar proves de selecció per a l'accés a una plaça d'arquitecte vacant en la plantilla de personal i inclosa en l'oferta d'ocupació pública de 2018.  
Les bases específiques que han de regir les proves de selecció van ser aprovades per la Junta de Govern Local en la seua sessió del dia 2 de juny de 2022 i publicades íntegrament en el Butlletí Oficial de la Província número 126, de data 6 de juliol de 2022.  
En sessió de data 22 de desembre de 2022, la Junta de Govern Local va acordar la modificació de les bases per error en la descripció de la titulació exigida en el sentit que s'indica a continuació:  
  
Base tercera. Condició dels aspirants, apartat b  
  
On diu:  
«b) Estar en possessió del Títol de Grau en Arquitectura, o en el seu cas, de la titulació equivalent, d'acord amb la legislació bàsica de l'Estat, o complides les condicions per a obtindre'l, en la data que finalitze el termini de presentació de sol·licituds. En el supòsit de títols obtinguts a l'estranger s'ha d'estar en possessió de la credencial que acredite la seua homologació. L'equivalència, convalidació o homologació del títol haurà de ser degudament acreditada pels aspirants en el moment de la presentació de la sol·licitud, mitjançant certificació expedida a aquest efecte per l'Administració competent en cada cas.»;  
  
Ha de dir:  
«b) Estar en possessió del títol de grau en Arquitectura més màster universitari en Arquitectura, o, en el seu cas, de la titulació que habilite per a l'exercici de la professió regulada d'arquitecte/a, d'acord amb la legislació aplicable, o complides les condicions per a obtindre'l, en la data que finalitze el termini de presentació de sol·licituds. En el supòsit de títols obtinguts a l'estranger s'ha d'estar en possessió de la credencial que n'acredite l'homologació. L'equivalència, convalidació o homologació del títol haurà de ser degudament acreditada pels aspirants en el moment de la presentació de la sol·licitud, mitjançant certificació expedida a aquest efecte per l'Administració competent en cada cas.».  
  
Igualment s'acorda la devolució de les taxes abonades i retrotraure les actuacions al moment de presentació d'instàncies, advertint que si compleixen els requisits de titulació exposats en l'apartat b de la base tercera els aspirants hauran de tornar a presentar la totalitat de la documentació exposada en les bases de la convocatòria a partir del nou anunci que es publicarà en el Boletín Oficial del Estado.  
  
El termini de presentació d'instàncies serà de deu dies hàbils, comptats a partir de l'endemà de la publicació de la nova convocatòria en el Boletín Oficial del Estado.  
Les instàncies es presentaran per les persones interessades únicament per via telemàtica a través del portal d'administració electrònica de l'Ajuntament de Mutxamel.  
Aquesta convocatòria, les seues bases i els actes administratius que deriven d'aquesta i de l'actuació del tribunal, podran ser impugnats per les persones interessades en els casos i en la forma prevista en la Llei 39/2015, d'1 d'octubre, del procediment administratiu comú de les administracions públiques.  
Cosa que es fa pública per a general coneixement de les persones interessades.  
  
Mutxamel, 11 de gener de 2023.- La regidora de Recursos Humans: Lara Llorca Conca.